Kreis Hadeln

De Kreis Hadeln weer von 1885 bet 1932 en Landkreis in de prüüßsche Provinz Hannover mit Seet in Oterndörp in Hadeln.

 Geografie 

In’n Noorden leeg de Kreis an de Elv mit’n Kreis Süderdithmarschen in Sleswig-Holsteen op de anner Sied von de Elv. In’n Oosten dee de Kreis an’n Kreis Neehuus grenzen un in’n Süden un Süüdwesten an’n Kreis Leh. In’n Westen leeg dat Amt Ritzbüttel, dat to Hamborg tohören dee.

 Geschicht 

De Kreis Hadeln is an’n 1. April 1885 ut dat Amt Oterndörp un de Stadt Oterndörp billt worrn.

Dat Kreiskrankenhuus in Oterndörp bestünn siet 1914.

Bi de Kreisreform 1932 is de Kreis denn mit den Kreis Neehuus to’n ne’en Landkreis Land Hadeln tohoopfaat worrn.

 Landrääd 

 1. April 1885–1898: Alexander Sostmann
 1898–September 1928: Friedrich Bayer
 September 1928–1. Oktober 1932: Hinnerk Willem Kopp (bet Januar 1929 kommissarsch)

 Inwahnertall 

 Tied 1890 1900 1910 1925 Inwahners 16.652 15.956 16.662 16.921

Gemenen
De Gemenen von’n Kreis Hadeln (Stand 1. Dezember 1910):

 Gemeen Inwahners Gemeen Inwahners Gemeen Inwahners Gemeen InwahnersFranzenborg 284Godshem 906Lee 1.104Neebachenbrook 104Neenkarken 834Olenbrook 2.588Oosterbrook 544Oosterenn Oterndörp 1.280Ooster-Helmworth 666Oterndörp 1.937Steenau 1.350Wannen 1.423Wester-Helmworth 1.189Westerenn Oterndörp 997Worth 1.456

Kategorie:Landkreis
Kategorie:Provinz Hannover
Kategorie:Gifft dat nich mehr